লালা গ্রন্থি
স্তন্যপায়ী প্রাণীসহ অনেক মেরুদণ্ডী প্রাণীর লালা গ্রন্থিগুলি হলো একধরনের বহিঃক্ষরা গ্রন্থি। যা নালীগুলির মাধ্যমে একটি বিশেষ প্রক্রিয়ায় লালা উৎপাদন করে থাকে । মানুষের তিন জোড়া প্রধান লালা গ্রন্থি ( প্যারোটিড, সাব-ম্যাক্সিলারি গ্রন্থি এবং সাবলিঙ্গুয়াল), রয়েছে। এছাড়া শত শত ছোট লালা গ্রন্থি রয়েছে। লালা গ্রন্থিগুলিকে সিরাস, মিউকাস বা বহিঃক্ষরা গ্রন্থি (মিশ্র) হিসাবে শ্রেণীবদ্ধ করা যেতে পারে। রক্তমস্তুতুল্য ক্ষরণে,যে প্রধান প্রোটিন নিঃসৃত হয় তাকে আলফা-অ্যামাইলেজ বলে। এটি একধরনের এনজাইম যা শ্বেতসারকে ভেঙ্গে মল্টোজ এবং গ্লুকোজে পরিণত করে। এবং শ্লেষ্মা নিঃসরণে, নিঃসৃত প্রধান প্রোটিন হল মিউসিন, যা পিচ্ছিলকারক হিসেবে কাজ করে। মানুষের শরীরে, প্রতিদিন ১২০০ থেকে ১৫০০ মিলি লালা উৎপন্ন হয়। প্রস্তাবিত চতুর্থ জোড়া লালা গ্রন্থি হলো টিউবারিয়াল গ্রন্থি যা ২০২০ সালে প্রথম শনাক্ত করা হয়েছিল। তাদের অবস্থানের ভিত্তিতে তাদের নামকরণ করা হয়েছে।এই গ্রন্থি টরাস টিউবারিয়াসের সামনে এবং উপরে অবস্থান করে । তবে, এটি এখনও নিশ্চিত করা যায়নি।